"ნაციონალური მოძრაობის" რღვევა გრძელდება
„ქართული ოცნება“ ამტკიცებს, რომ პარლამენტში საკონსტიტუციო უმრავლესობა უკვე აქვს
საპარლამენტო არჩევნებიდან ოთხი თვის თავზე, ოპოზიციურმა „ნაციონალურმა მოძრაობამ“, პარლამენტში უკვე მეათე მანდატი დაკარგა. გუშინ საპარლამენტო უმცირესობის დატოვების შესახებ, პარლამენტის ბიუროს, ოფიციალურად, მარიკა ვერულაშვილმა მიმართა. 41 წლის ვერულაშვილი პარლამენტში, ყვარლის მაჟორიტარულ ოლქში გამარჯვების შედეგად მოხდა, სადაც ქართული ოცნების კანდიდატს 805 ხმით აჯობა. მარიკა ვერულაშვილი არ არის ჩვეულებრივი დეპუტატი, იგი წლების მანძილზე მიხეილ სააკაშვილის გვერდით იყო. 2000 წელს, მაშინ როცა სააკაშვილი იუსტიციის მინისტრი გახდა, ვერულაშვილმა ამ სამინისტროს პრესსამსახური ჩაიბარა. 2001 წელს, სააკაშვილის გადადგომის შემდეგ, ვერულაშვილი ახლად ჩამოყალიბებული „ნაციონალურო მოძრაობის“ პრესსამსახურის უფროსი ხდება; 2002 წლიდან უკვე თბილისის საკრებულოს თავჯდომარის მიხეილ სააკაშვილის პრეს მდივანია; ვარდების რევოლუციის შემდეგ, ვერულაშვილი პრეზიდენტ სააკაშვილი თანაშემწედ ინიშნება. 2004, 2008 და 2012 წლებში კი „ნაციონალური მოძრაობის“ სიით, ზედიზედ სამჯერ გახდა პარლამენტის დეპუტატი. "ახალგაზრდა იურისტთა ასოციაციის" მიერ 2005 წელს მომზადებულ კვლევაში "საქართველოს მთავრობა თაკარა მზის ქვეშ" დეპუტატ ვერულაშვილზე კერძოდ წერია: ბოლო ინფორმაციით, ვერულაშვილი პარლამენტში მოღვაწეობას დამოუკიდებელი დეპუტატის რანგში გააგრძელებს. მას საჯაროდ არ აუხსნია თუ რატომ დატოვა საპარლამენტო უმცირესობა. უმცირესობის ერთ-ერთმა ლიდერმა კი განაცხადა „ნაციონალური მოძრაობის“ ლიდერმა, პრეზიდენტმა მიხეილ სააკაშვილმა ჯერ კიდევ 12 იანვარს განაცხადა, რომ მარიკა ვერულაშვილსა და მის მეუღლეზე ახალი ხელისუფლება ზეწოლას ახორციელებდა. ვერულაშვილის მეუღლე ბიზნესმენი სოსო ჩხაიძეა, რომელიც უკრაინასა და რუსეთში რესტორნებს ფლობს, საქართველოში კი მისი ინტერესები ტრანსპორტისა და ღვინის ბიზნესშია წარმოდგენილი. სოსო ჩხაიძეს სამართალდამცველებთან პრობლემები ადრეც ჰქონდა. 2011 წლის ზაფხულში გავრცელდა ინფორმაცია მისი და მისი ბიზნეს პარტნიორის დაკავების შესახებ. კერძოდ აღნიშნა „ნაციონალურმა მოძრაობამ“ 1 ოქტომბრის არჩევნების შემდეგ პარლამენტში 65 დეპუტატი გაიყვანა. უკვე 21 ოქტომბერს ცნობილი გახდა, რომ საპარლამენტო უმცირესობაში გაერთიანებაზე უარი თქვეს: . 29 ოქტომბერს, საპარლამენტო უმცირესობა დატოვა ამ ექვსმა დეპუტატმა პარლამენტში „უპარტიო, დამოუკიდებელ მაჟორიტართა“ ფრაქცია შექმნა. ნოემბერში უმცირესობიდან წავიდა რომელიც ფრაქცია „ქართული ოცნება - კონსერვატორებს“ შეუერთდა. დეკემბერში კი უმცირესობა  დატოვეს. „ნაციონალებიდან“ წასულ არცერთ დეპუტატს საჯაროდ არ განუმარტავს თუ რა გახდა მათი გადაწყვეტილების მიზეზი. თავად პრემიერი „ნაციონალების“ დეპუტაციაზე ზეწოლის ფაქტს კატეგორიულად უარყოფს დეპუტატ მარიკა ვერულაშვილის გადაწყვეტილების შემდეგ, საპარლამენტო უმცირესობაში მხოლოდ 55 დეპუტატი დარჩა. ქედის, ამბროლაურისა და ყვარლის მაჟორიტარები პარლამენტში მოღვაწეობას დამოუკიდებლად აგრძელებენ. თუმცა, როგორც დეკემბერში, ამნისტიის კანონის ირგვლივ არსებულმა ვნებათაღელვამ აჩვენა, საპარლამენტო უმრავლესობამ, სადაც ამჟამად, ოფიციალურად, 83 დეპუტატია გაერთიანებული, „ნაციონალებიდან“ წამოსული დეპუტატების ხმების წყალობით, უპრობლემოდ მოახერხა პრეზიდენტის ვეტოს დაძლევა. პრეზიდენტის ვეტო მაშინ 91 ხმით, 24-ის წინააღმდეგ დაიძლია. დამატებით - 2 ხმა „ქართულ ოცნებას“ სენაკისა და გარდაბნის მაჟორიტარებმა გურამ მისაბიშვილმა და გიორგი ფეიქრიშვილმაც შემატეს, რომლებიც დღემდე უმცირესობის წევრებად ითვლებიან. ეს ფაქტი მხოლოდ იმაზე მეტყველებს, რომ საპარლამენტო უმცირესობის რღვევის მასშტაბები იმაზე დიდია, ვიდრე ეს ერთი შეხედვით ჩანს. პარლამენტარმა ახლახანს განაცხადა, რომ „ქართულ ოცნებას“ პარლამენტში ასი ხმა უკვე აქვს ასი დეპუტატის ანუ ასი ხმის შემთხვევაში, პრემიერ მინისტრ ბიძინა ივანიშვილის კოალიცია „ქართულ ოცნებას“, პარლამენტში გარანტირებული საკონსტიტუციო უმრავლესობა ექნება. საპარლამენტო უმრავლესობას ასი ხმა საკონსტიტუციო ინიციატივის გასატანად სჭირდება, რომლის მიხედვითაც პრეზიდენტს ერთმევა უფლება დანიშნოს ახალი მთავრობა, იმ შემთხვევაში, თუ კი პარლამენტი მის დამტკიცებაზე უარს იტყვის. ახალი ხელისუფლების აზრით, არსებული სისტემით, რომლის არქიტექტორიც თავად პრეზიდენტი სააკაშვილია - მთავრობა პრეზიდენტის მხრიდან დათხოვნის მუდმივი საფრთხის ქვეშ იმყოფება.